SCI เซ็น MOU กับ “Siemens” พันธมิตรในเมียนมา ร่วมมือพัฒนาโครงการก่อสร้างสายส่ง
SCI เซ็น MOU กับ “Siemens” พันธมิตรในเมียนมา เพื่อร่วมพัฒนางานก่อสร้างสายส่ง ส่วนความคืบหน้าการก่อสร้างโรงงานผลิตเสาส่งไฟฟ้าแรงสูง เสาสื่อสารโทรคมนาคม และบริการชุบกัลวาไนซ์ (สังกะสี) ของบริษัท SCIMTMM ในนิคมติลาวา คาดแล้วเสร็จช่วงกลางปี 61
28 พ.ย. 2560

บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า กลุ่มบริษัทได้ลงนามในบันทึกข้อตกลงความร่วมมือ (MOU) ร่วมกับ บริษัท Siemens (Thailand) และพันธมิตรในเมียนมา เพื่อร่วมกันพัฒนาโครงการงานก่อสร้างสายส่งที่ประเทศเมียนมา
ขณะที่ความคืบหน้าการก่อสร้างโรงงานผลิตเสาส่งไฟฟ้าแรงสูง เสาสื่อสารโทรคมนาคม และบริการชุบกัลวาไนซ์ (สังกะสี) ของบริษัท เอสซีไอ เมทัล เทค (เมียนมาร์) จำกัด (SCIMTMM) ที่นิคมติลาวา ประเทศเมียนมา ซึ่งเป็นบริษัทย่อยนั้น คาดว่าจะแล้วเสร็จช่วงกลางปี 61